Kovács László (operatőr)

Kovács László<ref>Filmjeiben, illetve a nemzetközi sajtóban neve több változatban szerepel: 'Lazlo Kovacs, Leslie Kovacs, Lester Kovacs, Laszlo Kovaks, Leslie Kovacks.</ref> (Cece, 1933. május 14. – Beverly Hills, Kalifornia, 2007. július 22.) magyar származású, amerikai  operatőr.

Élete
A film iránti vonzódása 10 éves korában kezdődött, amikor falujában hétvégenként az iskolatermet ideiglenes vetítőteremmé alakították át, melynek rendszeres látogatója lett; egyetlen filmet sem hagyott ki. Középiskolai tanulmányait a fővárosban végezte. A kötelező tantárgyak nem nagyon érdekelték; előbb-utóbb egy moziban kötött ki – nem volt ritka, hogy naponta két-három filmet is megnézett. Rossz bizonyítványa ellenére – másodszori kísérletre – felvették a Filmművészeti Akadémia dráma- és filmművészet szakára.

1956 nyarán végezte el az Akadémiát, Illés György tanítványaként. Korábbi iskolatársával (és későbbi operatőr kollégájával), Zsigmond Vilmossal az 1956-os forradalom eseményeit fotózta és filmezte 35 mm-es kamerával Budapesten. A forradalom leverése után el kellett hagyniuk az országot: Ausztriába menekültek, ahova magukkal vitték a forgatott anyagot. A tekercsek egy része elveszett (nagy része már visszakerült a magyar filmarchívumba) egy részét pedig amerikai producer vette meg (a film 1961-ben került adásba a CBS-en).

1957-ben érkezett az USA-ba és kapott politikai menedékjogot; 1963-ban szerzett amerikai állampolgárságot. Karrierje nehezen indult, előbb New Yorkban dolgozott koszt-kvártélyért egy fényképésznél, ahol filmet hívott elő, papírra nyomtatott, majd portrékat, igazolványképeket készíthetett. Ezt követően Seattle-be költözött, ahol egy 16 mm-es filmlaborban kapott munkát. 1958-ban Zsigmond hívására Hollywoodba költözött. Kezdetben 16 mm-es egészségügyi és oktatófilmeket forgatott, később áttért az „alacsony költségvetésű” filmekre.

Az áttörést Dennis Hopper filmje, a Szelíd motorosok hozta meg számára 1969-ben. Azóta több mint 70 film készítésében működött közre; közöttük olyan kiemelkedő alkotások találhatók, mint az Öt könnyű darab, a New York, New York, a Papírhold, a Szellemirtók, a Ruby Cairo és a Szabadítsátok ki Willyt! 2..

2002-ben meghívták a Velencei Nemzetközi Filmfesztivál zsűrijébe.

2005 októberében – életműve elismeréseként – Illés György, Tóth János és Zsigmond Vilmos társaságában Legenda-díjban, egy évvel rá, a forradalom 50. évfordulója alkalmából pedig Arriman-díjban részesült.

Utolsó, 2006-ban forgatott filmje – melynek producere is volt – az 1956-os forradalomnak emléket állító dokumentumfilm: Torn from the Flag. Várhatóan 2008-ban készül el egy dokumentumfilm róla és Zsigmondról, Laszlo & Vilmos: The Story of Two Refugees Who Changed the Look of American Cinema (László és Vilmos: két menekült története, akik megváltoztatták az amerikai mozi arculatát) címmel.

Filmjei
Operatőrként

Segédoperatőrként, kameramanként
1964 – What's Up Front! 1964 – The Time Travelers1964 – The Nasty Rabbit1971 – Rendezte John Ford (Directed by John Ford)1977 – Close Encounters of the Third Kind1978 – Az utolsó valcer (The Last Waltz)1979 – A rózsa (The Rose)1981 – Halál a hídon (Blow Out)1984 – Graceland: Elvis otthona (Elvis Presley's Graceland)1993 – Wayne világa 2. (Wayne's World 2)Díjai
1970: Szelíd Motorosok Laurel award (2. helyezett)
1971: Öt könnyű darab'' Laurel award (3. helyezett)
1998: CamerImage, Életmű–díj
1998: Hawaii Nemzetközi Filmfesztivál, „Excellence in Cinematography Award”
1999: WorldFest Flagstaff Életmű–díj
2001: Hollywoodi Filmfesztivál, „Discovery Award for Outstanding Achievement in Cinematography”
2002: ASC, Életmű–díj
2005: Legenda-díj (HSC, Életmű–díj)
2006: Arriman-díj
2006: Santa Fé-i Filmfesztivál, Életmű–díj

Megjegyzés

További információk 

International Cinematographers' Guild Biography
László Kovács' work on Easy Rider

1933-ban született személyek
2007-ben elhunyt személyek
Magyar operatőrök
Magyar emigránsok az Amerikai Egyesült Államokban
Az 1956-os forradalom leverése miatt emigrált személyek